गया और बोधगया के बीच लगभग उतनी ही दूरी है, जितनी की बनारस और सारनाथ के बीच. सारनाथ और बोधगया, दोनों बौद्ध धर्म के महत्वपूर्ण स्थल हैं. गया और बनारस सनातन धर्म के अहम केंद्र. सारनाथ भी कोई कम तेजी से विकसित नहीं हुआ है लेकिन बनारस वाले उसकी कोई खास परवाह नहीं करते और न ही बनारस शहर और बनारसीपन पर इस फैक्टर का कोई खास असर दिखता है. लेकिन गया और बोधगया के बीच का मामला भी ऐसा ही नहीं है. गया की बदहाली और बोधगया का सरपट विकास, इसने दोनों करीबी स्थलों को कुछ मायनों में काफी दूर ला खड़ा किया है.